kardosdrur/scandi-wiki huggingface dataset:
DM i ishockey for kvinder 2020-21

DM i ishockey for kvinder 2021-22 var turneringen om det 31. DM i ishockey for kvinder, og den havde deltagelse af fem hold.

Mesterskabet blev vundet af Hvidovre Ishockey Klub, som i finaleserien besejrede Herlev Ishockey Klub med 2-0 i kampe, og som dermed vandt DM i ishockey for kvinder for sjette gennemførte sæson i træk og ottende gang i alt. Den afgørende finalekamp blev spillet i Frihendes Idrætscenter den 19. marts 2021, hvor hjemmeholdet sikrede sig titlen med en 3-0-sejr. Herlev IK og Hvidovre IK havde kvalificeret sig til kampen om guld- og sølvmedaljerne ved at slutte på første- og andenpladsen i DM-kvalifikationen, og det var 13. sæson i træk, at DM-finalen havde deltagelse af netop de to klubber.

Bronzemedaljerne blev vundet af Odense IK, der sluttede på tredjepladsen i DM-kvalifikationen. Det var femte gang inden for de seneste ni sæsoner, at fynboerne vandt DM-bronze.

Stillinger og resultater

Kvindeligaen 

DM-grundspillet blev for første gang afviklet som en landsdækkende liga, Kvindeligaen, med deltagelse af fem hold, der spillede en firedobbelt turnering alle-mod-alle. Alle fem hold gik videre til DM-kvalifikationen, så I Kvindeligaen spillede holdene primært om at opnå det mest fordelagtige kampprogram i DM-kvalifikationen.

Kampprogram

DM-kvalifikation 

DM-kvalifikationen havde deltagelse af alle fem hold fra Kvindeligaen og blev afviklet i løbet af to dage i Frihedens Idrætscenter i Hvidovre. Holdene spillede en enkeltturnering alle-mod-alle, og kampene blev afviklet i perioden 13. - 14. marts 2020 med en spilletid på 3 × 15 minutter på grund af det komprimerede program i modsætning til de normale 3 × 20 minutter. De to bedste hold, Hvidovre IK og Herlev IK, gik videre til DM-finalerne, mens holdet, der endte på tredjepladsen, Odense IK, vandt DM-bronzemedaljer.

Kampprogram

Finale 

De to bedst placerede hold i DM-kvalifikationen, Hvidovre IK og Herlev IK, spillede DM-finaleserien om fordelingen af guld- og sølvmedaljer i bedst af tre kampe. Uafgjorte kampe blev forsøgt afgjort i forlænget spilletid med tre markspillere på hvert hold til først scorede mål i maksimalt fem minutter. Hvis dette ikke frembragte en afgørelse, blev kampene afgjort i straffeslagskonkurrence.

Kilder / eksterne henvisninger 
DIU Stats - Kvindeligaen 2020-21
DIU Stats - Kvindernes DM-kvalifikation 2020-21
DIU Stats - Kvindernes DM-finaler 2020-21

Noter 

2020-21
Ishockey i 2020
Ishockey i 2021
Grundstødningen af Ever Given

Grundstødningen af Ever Given var en grundstødning, hvor containerskibet Ever Given havde sat sig på tværs i Suez-kanalen i Egypten 23. marts 2021 kl. 7.40, lokal tid. 29. marts 2021 meddelte kanalmyndighederne, at skibet var kommet fri.

Skibet vejer 200.000 ton og måler 400x59 meter, blev bygget i 2018, er registreret i Panama, og er ejet af det japanske rederi Shoei Kisen Kaisha. Det var på vej fra Kina til Rotterdam. Uheldet skyldtes en sandstorm, der gjorde det umuligt at styre skibet, der blokerede Suezkanalen, så ingen andre skibe kunne komme igennem. Pr. 25. marts 2021 om aftenen ventede mere end 200 skibe på at komme igennem kanalen. Flere rederier havde overvejet at sejle udenom Afrika, hvilket ville forlænge rejsetiden med knap en uge.

Det vurderes, at der er erstatningskrav på flere millioner dollar på vej mod såvel ejer som forsikringsselskab. Et bjergningsselskab har tidligere udtalt, at det kunne tage flere uger at få skibet fri af grundstødningen. Forsikringsselskabet Allianz vurderede, at det kunne koste den globale handel mellem 37 og 63 mia. kroner om ugen - mellem 0,2 og 0,4 % af verdens bruttonationalprodukt. Det anslås, at varer svarende til en værdi på 75 mia. DKK er påvirket af grundstødningen.

Referencer 

Skibskatastrofer
Begivenheder i 2021
Wevelgem

Wevelgem er en belgisk kommune og by i provinsen Vestflandern i Flandern. Den havde i 2018 godt 31.000 indbyggere fordelt på 38.76 km².

Cykelløbet Gent-Wevelgem har mål i Wevelgem.

Referencer

Eksterne henvisninger 

 

Byer i Belgien
Kommuner i Belgien
Flandern
Circuito del Porto - Trofeo Arvedi 2021

Circuito del Porto - Trofeo Arvedi 2021 var den 54. udgave af det italienske cykelløb Circuito del Porto - Trofeo Arvedi. Linjeløbet blev kørt den 2. maj 2021 med start og mål i Cremona i regionen Lombardiet. Løbet var en del af UCI Europe Tour 2021. Den oprindelige 54. udgave blev i 2020 aflyst på grund af coronaviruspandemien.

Resultat

Referencer

Eksterne henvisninger 
 
 

2021
UCI Europe Tour 2021
Clássica da Arrábida 2021

Clássica da Arrábida 2021 var den 4. udgave af det portugiske cykelløb Clássica da Arrábida. Det 181 km lange linjeløb blev kørt i regionen Lissabon den 2. maj 2021 med start i Setúbal og mål i Palmela. Løbet var en del af UCI Europe Tour 2021. Den oprindelige 4. udgave blev i 2020 aflyst på grund af coronaviruspandemien.

Amerikanske Sean Quinn fra Hagens Berman Axeon vandt løbet.

Resultat

Referencer

Eksterne henvisninger 
 
 

2021
UCI Europe Tour 2021
Flèche Ardennaise 2021

Flèche Ardennaise 2021 skulle have været den 55. udgave af det belgiske cykelløb Flèche Ardennaise. Linjeløbet skulle køres den 9. maj 2021 med start og mål i Stavelot i provinsen Liège, men den 5. maj blev løbet aflyst af Fédération Cycliste Wallonie Bruxelles. Det skete af hensyn til coronaviruspandemien. Løbet skulle være en del af UCI Europe Tour 2021. Den oprindelige 55. udgave blev i 2020 også aflyst på grund af coronaviruspandemien.

Referencer

Eksterne henvisninger 
 
 

2021
UCI Europe Tour 2021
Minsk Cup 2021

Minsk Cup 2021 er den 6. udgave af det hviderussiske cykelløb Minsk Cup. Linjeløbet bliver kørt den 13. august 2021 med start og mål i landets hovedstad Minsk. Løbet er en del af UCI Europe Tour 2021. Den oprindelige 6. udgave blev i 2020 aflyst på grund af coronaviruspandemien.

Resultat

Referencer

Eksterne henvisninger 
 
 

2021
UCI Europe Tour 2021
Grand Prix Minsk 2021

Grand Prix Minsk 2021 er den 6. udgave af det hviderussiske cykelløb Grand Prix Minsk. Linjeløbet bliver kørt den 14. august 2021 med start og mål i landets hovedstad Minsk. Løbet er en del af UCI Europe Tour 2021. Den oprindelige 6. udgave blev i 2020 aflyst på grund af coronaviruspandemien.

Resultat

Referencer

Eksterne henvisninger 
 
 

2021
UCI Europe Tour 2021
Barbara af Preussen

Prinsesse Barbara af Preussen (; 2. august 1920 - 31. maj 1994) var den eneste datter og det ældste barn af prins Sigismund af Preussen og prinsesse Charlotte af Sachsen-Altenburg. Hun var oldebarn af kejser Frederik III af Tyskland og oldebarn af dronning Victoria. Den 17. september 1952 blev hun adopteret af sin farmor, Prinsesse Irene af Preussen (født prinsesse Irene af Hessen og ved Rhinen), barnebarn af dronning Victoria. I 1954 giftede hun sig med hertug Christian Ludvig af Mecklenburg, der var familieoverhoved for fyrstehuset Mecklenburg fra 1945 til 1996.

Huset Hohenzollern
Kongelige fra Preussen
Prinsesser
Personer fra Slesvig-Holsten
Mark Kleinschmidt

Mark Kleinschmidt (født 28. maj 1974 i Oberhausen) er en tysk tidligere roer.

Kleinschmidt roede i forskellige bådtyper gennem sin karriere. Hans første store internationale resultat kom i firer med styrmand, hvor han var med til at vinde VM-bronze i 1993. 

Han kom med i otteren, der deltog i OL 1996 i Atlanta. Tyskerne blev nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Detlef Kirchhoff, Wolfram Huhn, Roland Baar, Marc Weber, Ulrich Viefers, Frank Jörg Richter, Thorsten Streppelhoff og styrmand Peter Thiede udgjorde resten af tyskernes besætning.

Han deltog i flere verdensmesterskaber, men opnåede ikke flere medaljer, inden han indstillede sin internationale karriere i 2000.

OL-medaljer 
 1996:  Sølv i otter

Referencer

Eksterne henvisninger 

Roere fra Tyskland
Personer fra Oberhausen
Deltagere for Tyskland ved sommer-OL 1996
Olympiske sølvmedaljevindere fra Tyskland
Wolfram Huhn

Wolfram Huhn (født 3. december 1973 i Würzburg) er en tysk tidligere roer.

Huhn var med til at vinde VM for U/23 i otteren i 1995, og han kom derpå med i den tyske otter til OL 1996 i Atlanta. Tyskerne blev her nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Detlef Kirchhoff, Mark Kleinschmidt, Roland Baar, Marc Weber, Ulrich Viefers, Frank Jörg Richter, Thorsten Streppelhoff og styrmand Peter Thiede udgjorde resten af tyskernes besætning.

I 1997 vandt han VM-guld i toer uden styrmand sammen med Ingmar Guhl, og han vandt VM-bronze i firer med styrmand ved VM 2000 i Zagreb. Han indstillede sin internationale karriere efter denne præstation.

OL-medaljer 
 1996:  Sølv i otter

Referencer

Eksterne henvisninger 

Roere fra Tyskland
Personer fra Würzburg
Deltagere for Tyskland ved sommer-OL 1996
Olympiske sølvmedaljevindere fra Tyskland
Roland Baar

Roland Baar (født 12. april 1965, død 23. juni 2018) var en tysk roer, dobbelt olympisk medaljevinder og femdobbelt verdensmester.

Baar roede i begyndelsen af sin karriere forskellige bådtyper og blev blandt andet vesttysk mester i toer uden styrmand sammen med Frank Jörg Richter i 1986 og 1987. Han deltog første gang i OL i 1988 i Seoul, hvor han stillede op i firer med styrmand for Vesttyskland; resultatet blev en syvendeplads. Snart koncentrerede han sig dog om otteren og var med til at blive verdensmester for Vesttyskland i 1989 og 1990, og derpå for det forenede Tyskland i 1991-1993 samt 1995. 

I otteren deltog han ved OL 1992 i Barcelona for det forenede Tyskland. Her blev tyskerne nummer to i indledende heat og vandt derpå semifinalen. I finalen kom kampen om guldet til at stå mellem Canada og Rumænien, hvor førstnævnte vandt, mens tyskerne sikrede sig bronzen. Bådens besætning bestod ud over Baar af Detlef Kirchhoff, Thorsten Streppelhoff, Armin Eichholz, Bahne Rabe, Hans Sennewald, Ansgar Wessling, Frank Richter og styrmand Manfred Klein.

Han var igen del af den tyske otter ved OL 1996 i Atlanta. Tyskerne blev her nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Mark Kleinschmidt, Frank Richter, Wolfram Huhn, Ulrich Viefers, Detlef Kirchhoff, Thorsten Streppelhoff, Marc Weber og styrmand Peter Thiede udgjorde resten af tyskernes besætning.

Baar var uddannet ingeniør og tog en doktorgrad i dette fag. Han arbejdede senere i bilindustrien, blandt andet hos Volkswagen, inden han vendte tilbage til den akademiske verden som ansat på Leibniz Universität Hannover og blev æresprofessor i 2009. Senere blev han professor ved afdelingen for forbrændingsmotorer ved Technische Universität Berlin. Han omkom i en trafikulykke i sommeren 2018, 53 år gammel.

OL-medaljer 
 1996:  Sølv i otter
 1992:  Bronze i otter

Referencer

Eksterne henvisninger 

Roere fra Tyskland
Omkomne ved trafikulykker i Tyskland
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Deltagere for Tyskland ved sommer-OL 1996
Olympiske medaljevindere i roning 
Olympiske sølvmedaljevindere fra Tyskland
Olympiske bronzemedaljevindere fra Tyskland 
Medaljevindere ved sommer-OL 1992
Medaljevindere ved sommer-OL 1996
Marc Weber

Marc Weber (født 21. marts 1972 i Bochum) er en tysk tidligere roer.

Webers første store internationale resultat kom, da han ved VM i 1993 var med til at vinde bronze i firer med styrmand for Tyskland. I 1995 var han skiftet til otteren og var der med til at blive verdensmester samme år.

Han var med i samme båd ved OL 1996 i Atlanta. Tyskerne blev her nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Mark Kleinschmidt, Roland Baar, Wolfram Huhn, Ulrich Viefers, Detlef Kirchhoff, Thorsten Streppelhoff, Frank Jörg Richter og styrmand Peter Thiede udgjorde resten af tyskernes besætning.

Han var igen med i otteren, der vandt VM-sølv i 1998; han indstillede sin internationale karriere efter VM i 1999.

OL-medaljer 
 1996:  Sølv i otter

Referencer

Eksterne henvisninger 

Roere fra Tyskland
Personer fra Bochum
Deltagere for Tyskland ved sommer-OL 1996
Olympiske sølvmedaljevindere fra Tyskland
Ulrich Viefers

Ulrich Viefers (født 26. maj 1972 i Oberhausen) er en tysk tidligere roer.

Viefers' første store internationale resultat kom, da han ved VM i 1993 var med til at vinde bronze i firer med styrmand for Tyskland.

Han var med otteren ved OL 1996 i Atlanta. Tyskerne blev nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Mark Kleinschmidt, Roland Baar, Wolfram Huhn, Marc Weber, Detlef Kirchhoff, Thorsten Streppelhoff, Frank Jörg Richter og styrmand Peter Thiede udgjorde resten af tyskernes besætning.

OL-medaljer 
 1996:  Sølv i otter

Referencer

Eksterne henvisninger 

Roere fra Tyskland
Personer fra Oberhausen
Deltagere for Tyskland ved sommer-OL 1996
Olympiske sølvmedaljevindere fra Tyskland
Frank Jörg Richter

Frank Jörg Richter (født 22. september 1964 i Hannover) er en tysk tidligere roer, dobbelt olympisk medaljevinder og tredobbelt verdensmester.

Richter roede i sin ungdom i flere forskellige bådtyper og blev blandt andet vesttysk mester i toer uden styrmand sammen med Roland Baar i 1986 og 1987, men kom efterhånden til at koncentrere sig om otteren. I denne klasse blev han verdensmester for Vesttyskland i 1990, en præstation han gentog for det nu genforenede Tyskland i både 1993 og 1995. Han kunne ikke være med til at forsvare VM-titlen i 1991, da han var skadet dette år.

Han deltog ved OL 1992 i Barcelona for Tyskland i otteren. Her blev tyskerne nummer to i indledende heat og vandt derpå semifinalen. I finalen kom kampen om guldet til at stå mellem Canada og Rumænien, hvor førstnævnte vandt, mens tyskerne sikrede sig bronzen. Bådens besætning bestod ud over Kirchhoff af Detlef Kirchhoff, Thorsten Streppelhoff, Armin Eichholz, Bahne Rabe, Hans Sennewald, Ansgar Wessling, Roland Baar og styrmand Manfred Klein.

Han var igen del af den tyske otter ved OL 1996 i Atlanta. Tyskerne blev her nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Mark Kleinschmidt, Roland Baar, Wolfram Huhn, Ulrich Viefers, Detlef Kirchhoff, Thorsten Streppelhoff, Marc Weber og styrmand Peter Thiede udgjorde resten af tyskernes besætning.

I sit civile liv blev Richter uddannet arkitekt.

OL-medaljer 
 1996:  Sølv i otter
 1992:  Bronze i otter

Referencer

Eksterne henvisninger 

Roere fra Tyskland
Personer fra Hannover
Deltagere for Tyskland ved sommer-OL 1992
Deltagere for Tyskland ved sommer-OL 1996
Olympiske sølvmedaljevindere fra Tyskland
Olympiske bronzemedaljevindere fra Tyskland
Thorsten Streppelhoff

Thorsten Streppelhoff (født 15. august 1969 i Dorsten) er en tysk tidligere roer, dobbelt olympisk medaljevinder og dobbelt verdensmester.

Efter en række fine præstationer som ungdomsroer kom Streppelhoff med i den vesttyske seniorotter og var med til at vinde VM i 1991 i denne båd. Efter den tyske genforening var han med i den fællestyske otter ved OL 1992 i Barcelona. Her blev tyskerne nummer to i indledende heat og vandt derpå semifinalen. I finalen kom kampen om guldet til at stå mellem Canada og Rumænien, hvor førstnævnte vandt, mens tyskerne sikrede sig bronzen. Bådens besætning bestod ud over Kirchhoff af Detlef Kirchhoff, Frank Jörg Richter, Armin Eichholz, Bahne Rabe, Hans Sennewald, Ansgar Wessling, Roland Baar og styrmand Manfred Klein.

Ved VM i 1993 var han med til at vinde et nyt VM i otteren, og i 1994 blev han sammen med Peter Hoeltzenbein i toer uden styrmand nummer to ved VM.

Han var igen del af den tyske otter ved OL 1996 i Atlanta. Tyskerne blev her nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Mark Kleinschmidt, Roland Baar, Wolfram Huhn, Ulrich Viefers, Detlef Kirchhoff, Frank Richter, Marc Weber og styrmand Peter Thiede udgjorde resten af tyskernes besætning. 

Han indstillede sin internationale karriere efter OL i 1996.

OL-medaljer 
 1996:  Sølv i otter
 1992:  Bronze i otter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1992
Deltagere for Tyskland ved sommer-OL 1996
Olympiske sølvmedaljevindere fra Tyskland
Olympiske bronzemedaljevindere fra Tyskland
Peter Thiede

Peter Thiede (født 13. februar 1968 i Ueckermünde, Østtyskland) er en tysk tidligere roer og tredobbelt verdensmester.

Thiede var styrmand og stillede op i forskellige bådtyper. Han vandt elleve medaljer ved VM mellem 1987 og 2007, hvor han først repræsenterede DDR, senere det genforenede Tyskland. Medaljerne kom primært i otter og fordelte sig med tre guld (1993, 1995 og 2006), fem sølv (1987, 1989, 1998, 2002 og 2007) samt tre bronze (1990, 2001 og 2005). Han vandt desuden femten nationale mesterskaber. 

Thiede deltog i fire olympiske lege gennem karriere, alle for det forenede Tyskland. Første gang var i 1992 i Barcelona, hvor han styrmand i toeren, der blev nummer fire. De øvrige tre OL-deltagelser var som styrmand i otteren, og ved OL 1996 i Atlanta blev den tyske otter først nummer to i indledende heat og vandt derpå sit opsamlingsheat. I finalen var den hollandske båd for hurtig og sikrede sig guldet, men tyskerne blev sikkert nummer to og fik sølv, mens russerne fik bronze. Detlef Kirchhoff, Mark Kleinschmidt, Roland Baar, Wolfram Huhn, Ulrich Viefers, Frank Jörg Richter, Thorsten Streppelhoff og Marc Weber udgjorde resten af tyskernes besætning. Ved OL 2004 i Athen var han med til at blive nummer fire, og ved OL 2008 i Beijing blev den tyske båd med Thiede nummer otte.

Sammen med resten af besætningen fra legene i 1996 modtog Thiede den højeste tyske sportspris, Silbernes Lorbeerblatt, samme år.

Thiede var ved siden af sin sportskarriere professionel soldat. Han har efter afslutningen af sin aktive rokarriere fungeret som træner for U/23-roerne ved det regionale olympiske center i Dortmund.

OL-medaljer 
 1996:  Sølv i otter

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1992
Deltagere for Tyskland ved sommer-OL 1996
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
Vasile Năstase

Vasile Dorel Năstase (født 1. januar 1962 i Podu Turcului, Rumænien) er en rumænsk tidligere roer.

Năstase vandt en sølvmedalje ved OL 1992 i Barcelona, som del af den rumænske otter. Det er den hidtil eneste rumænske OL-medalje i otter på herresiden. I finalen blev rumænerne besejret ganske knebent af Canada, der vandt guld. Tyskland tog bronzemedaljerne. Resten af besætningen i den rumænske båd bestod af Iulică Ruican, Viorel Talapan, Gabriel Marin, Dănuț Dobre, Valentin Robu, Vasile Măstăcan, Ioan Vizitiu og styrmand Marin Gheorghe. Năstase deltog kun ved dette ene OL.

Năstase vandt desuden en VM-guldmedalje i firer med styrmand ved VM 1989 i Jugoslavien.

OL-medaljer 
 1992:  Sølv i otter

Referencer

Eksterne henvisninger 

Roere fra Rumænien
Olympiske medaljevindere i roning
Olympiske sølvmedaljevindere fra Rumænien
Medaljevindere ved sommer-OL 1992
Gabriel Marin

Claudiu Gabriel Marin (født 23. august 1972 i Munteni, Rumænien) er en rumænsk tidligere roer.

Marin vandt en sølvmedalje ved OL 1992 i Barcelona, som del af den rumænske otter. Det er den hidtil eneste rumænske OL-medalje i otter på herresiden. I finalen blev rumænerne besejret ganske knebent af Canada, der vandt guld. Tyskland tog bronzemedaljerne. Resten af besætningen i den rumænske båd bestod af Iulică Ruican, Viorel Talapan, Vasile Năstase, Dănuț Dobre, Valentin Robu, Vasile Măstăcan, Ioan Vizitiu og styrmand Marin Gheorghe. Han deltog også ved OL 1996 i Atlanta, hvor han stillede op i både otter og firer med styrmand.

Marin vandt desuden en VM-guldmedalje i firer med styrmand ved VM 1996 i Skotland.

OL-medaljer 
 1992:  Sølv i otter

Referencer

Eksterne henvisninger 

Roere fra Rumænien
Olympiske medaljevindere i roning
Olympiske sølvmedaljevindere fra Rumænien
Medaljevindere ved sommer-OL 1992
Vasile Măstăcan

Vasile Ionel Măstăcan (født 5. november 1968 i Podu Turcului, Rumænien) er en rumænsk tidligere roer.

Măstăcan vandt en sølvmedalje ved OL 1992 i Barcelona, som del af den rumænske otter. Det er den hidtil eneste rumænske OL-medalje i otter på herresiden. I finalen blev rumænerne besejret ganske knebent af Canada, der vandt guld. Tyskland tog bronzemedaljerne. Resten af besætningen i den rumænske båd bestod af Iulică Ruican, Viorel Talapan, Vasile Năstase, Dănuț Dobre, Valentin Robu, Gabriel Marin, Ioan Vizitiu og styrmand Marin Gheorghe. Han deltog også ved OL 1996 og OL 2000 i Sydney.

Măstăcan vandt desuden en VM-guldmedalje i otter ved VM 2001 i Luzern.

OL-medaljer 
 1992:  Sølv i otter

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske sølvmedaljevindere fra Rumænien
Medaljevindere ved sommer-OL 1992
Ioan Vizitiu

Ioan Iulian Vizitiu (født 3. februar 1970 i Bârlad, Rumænien) er en rumænsk tidligere roer.

Vizitiu vandt en sølvmedalje ved OL 1992 i Barcelona, som del af den rumænske otter. Det er den hidtil eneste rumænske OL-medalje i otter på herresiden. I finalen blev rumænerne besejret ganske knebent af Canada, der vandt guld. Tyskland tog bronzemedaljerne. Resten af besætningen i den rumænske båd bestod af Iulică Ruican, Viorel Talapan, Vasile Năstase, Dănuț Dobre, Valentin Robu, Gabriel Marin, Vasile Măstăcan og styrmand Marin Gheorghe. Vizitiu deltog kun ved dette ene OL.

Vizitiu vandt desuden en VM-sølvmedalje i otter ved VM 1993 og en bronzemedalje i toer uden styrmand ved VM 1994.

OL-medaljer 
 1992:  Sølv i otter

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske sølvmedaljevindere fra Rumænien
Medaljevindere ved sommer-OL 1992
Marin Gheorghe

Marin Gheorghe (født 5. september 1959 i Glodeanu-Siliștea, Rumænien) er en rumænsk tidligere roer og firedobbelt verdensmester.

Gheorghe vandt en sølvmedalje ved OL 1992 i Barcelona, som styrmand i den rumænske otter. Det er den hidtil eneste rumænske OL-medalje i otter på herresiden. I finalen blev rumænerne besejret ganske knebent af Canada, der vandt guld. Tyskland tog bronzemedaljerne. Resten af besætningen i den rumænske båd bestod af Iulică Ruican, Viorel Talapan, Vasile Năstase, Dănuț Dobre, Valentin Robu, Gabriel Marin, Vasile Măstăcan og Ioan Vizitiu. Gheorghe var også med i båden ved OL 1996 i Atlanta, hvor rumænerne blev nr. 7.

Gheorghe vandt desuden hele fire VM-guldmedaljer gennem karrieren, tre i firer med styrmand og én i otter.

OL-medaljer 
 1992:  Sølv i otter

Referencer

Eksterne henvisninger 

Roere fra Rumænien
Olympiske medaljevindere i roning
Medaljevindere ved sommer-OL 1992
Olympiske sølvmedaljevindere fra Rumænien